স্টাফ রিপোর্টার ॥ বানিয়াচং থানা পুলিশ অভিযান চালিয়ে কুখ্যাত ডাকাত রুবেল (৩০) ও রাসেল (২৮)কে গ্রেফতার করেছে। গ্রেফতারকৃত রুবেল ২নং ইউনিয়নের আদর্শ গ্রামের মজনু মিয়ার ছেলে এবং রাসেল ৪নং ইউনিয়নের মাদারীটুলা গ্রামের সরাজ মিয়ার ছেলে। পুলিশ জানায়, গোপন সংবাদের ভিত্তিতে বানিয়াচং থানার ওসি লিয়াকত আলীর নিদের্শে গতকাল সকালে বানিয়াচং শহীদ মিনার এলাকা থেকে এসআই ধর্মজিৎ সিনহাসহ একদল পুলিশ ডাকাত রুবেলকে গ্রেফতার করে। পরে বিকালে সাব রেজিস্ট্রার অফিস রোড থেকে এএসআই আঃ ছালামসহ আরেকদল পুলিশ ডাকাত রাসেলকে গ্রেফতার করে। তাদের বিরুদ্ধে পাড়াগাও গ্রামের সুরুজ সর্দারের বাড়ীতে ডাকাতিসহ বিভিন্ন স্থানে ডাকাতিতে অংশ নেয়ার তথ্য রয়েছে বলে পুলিশ সূত্রে জানা গেছে। গ্রেফতারকৃত দুই ডাকাতের বিরুদ্ধে আদালতের গ্রেফতারি পরোয়ানা রয়েছে বলেও পুলিশ জানায়।